7. Forum međunarodne suradnje
2022-11-04 10:36 (Europe/Zagreb)
HGK u suradnji s Enterprise Europe Network Republike Srpske/BiH – Razvojna agencija Republike Srpske i Razvojnom agencijom Srbije, organiziraju B2B matchmaking event za tvrtke i klastere koji će se organizirati u okviru 7. Foruma međunarodne suradnje koji će se održati 4. studenog 2022. godine u Trebinju, Republika Srpska (BiH).
Sudjelovanje na B2B matchmaking događaju je besplatno.
Sektori koji će biti zastupljeni su: IKT, metaloprerađivačka industrija, drvna i građevinska industrija, tekstil, automobilska industrija, poljoprivreda, energetska učinkovitost, plastika i plastični proizvodi, turizam.
Za dodatne informacije https://7th-international-cooperation-forum-trebinje-2022.talkb2b.net/

Autorsko pravo u e-poslovanju
2022-11-10 14:05
Suvremene tehnologije omogućuju nam korištenje raznih medija i razmjenu digitalnog sadržaja. No, znamo li pritom kako koristiti sadržaje koji su nam na raspolaganju? U mnoštvu dostupnih ideja, tekstova, fotografija i drugih materijala, poznavanje propisa, principa korištenja i zaštite intelektualnih tvorevina je nužno kako bi djelovali u skladu sa zakonom. Koji zakoni reguliraju ova pitanja?
Na seminaru ćemo ukazati na važnost poštivanja prava vezanih uz zaštitu intelektualnog vlasništva sa svrhom izbjegavanja mogućih pravnih posljedica koje su vezane uz njegovo kršenje.
Sadržaj edukacije:

Autorsko pravo u e-poslovanju
Različiti oblici prava i interesa u e – poslovanju
Važnost domena u e-poslovanju i postupanje
Reguliranje odnosa ugovorima
Neki oblici tehničke zaštite sadržaja

Više informacija na poveznici.

MEDICA Healthcare Brokerage Event 2022
2022-11-14 09:21
Povodom sajma MEDICA 2022 (14-17.11.2022.), globalnog glavnog okupljališta za medicinski sektor, ZENIT GmbH zajedno sa sektorskom grupom zdravstvenog sektora (SG Healthcare) Europske poduzetničke mreže (EEN) organizira međunarodno B2B događanje. Cilj je pomoći poduzećima, sveučilištima i istraživačkim institucijama u pronalaženju partnera diljem svijeta za razvoj proizvoda, proizvodnju i ugovore o licenciranju, distribucijska partnerstva, istraživačku suradnju, zajednička ulaganja, financiranje/ulaganje, javne kupce ili druge vrste partnerstva.
Ovo međunarodno zdravstveno B2B događanje na sajmu MEDICA ima tradiciju dugu 20 godina. Posljednjih godina na tom B2B događanju svaki put je bilo više od 350 sudionika iz 40 zemalja sa 700 unaprijed odabranih i dogovorenih sastanaka.
Nakon dvije posebne “COVID-19” godine, utjecaj pandemije i danas je uobičajen za sve nas, pogotovo ako radimo u zdravstvenom sektoru. Od 2020. godine naučili smo raditi “online” ili “hibridno”. Ove godine sa zadovoljstvom omogućit će se dani fizičkih sastanaka na našem štandu tijekom cijelog trajanja sajma MEDICA 2022. Za one koji nisu u mogućnosti putovati ili rezervirati sastanke na licu mjesta, nudimo mogućnost online susreta do 15. prosinca 2022. Željeli bismo vam dati više fleksibilnosti za upoznavanje potencijalnih partnera jer smo svjesni da nećete svi moći posjetiti sajam MEDICA ove godine.
Osim toga, za vas planiramo webinare, prezentacije, pitcheve i druge sadržaje, kao i 2021. godine. Ovi događaji su još uvijek u fazi planiranja te ćete biti pravovremeno obaviješteni ili pozvani na te dodatne aktivnosti putem web stranice: https://medica-healthcare-brokerage-event-2022.b2match.io/
Zašto sudjelovati:
• Iskoristite događanje za pokretanje novih poslova • Upoznajte pružatelje inovativnih tehnologija iz cijele Europe i svijeta • Stupite u kontakt s potencijalnim partnerima za buduću suradnju • Uspostavite prekogranične kontakte za dugoročne poslovne odnose • Pronađite nove partnere za istraživačke projekte
Kotizacija:
• 250 eura – tvrtke, udruge, istraživačke institucije itd. (članice koje nisu EEN) • 150 eura – tvrtke, udruge, istraživačke institucije itd. (EEN) • 75 eura – novoosnovana poduzeća – start-ups (EEN, osnovana 1.1.2020. ili kasnije) • 0 eura – investitori, poslovni anđeli • 0 eura – tvrtka za distribuciju stranih proizvoda ili javni kupac
Svim sudionicima koji nas obavijeste o suradnji i to pisanim dokumentom potvrde, kotizacija će biti vraćena.
Kotizacija ne uključuje ulaznicu za sajam MEDICA. MEDICA ulaznica vam je potrebna samo ako idete posjetiti sajam i sudjelovati na brokerskom događaju na licu mjesta: https://www.medica-tradefair.com/
Članice EEN-a su: Europska unija i ostale europske zemlje (ali ne Bjelorusija i Rusija) plus Armenija, Kanada, Čile, Kina, Indija, Izrael, Japan, Katar, Singapur, Južna Koreja, Tajvan, Turska i SAD.

Svjetski kongres Smart City Expo i hibridni B2B poslovni razgovori
2022-11-15 08:49
Europska poduzetnička mreža poziva zainteresirane tvrtke da prijave svoje sudjelovanje na hibridnim B2B poslovnim razgovorima, koji će se održati u okviru Svjetskog kongresa Smart City Expo u Barceloni, Španjolska, i to:
• neposredno od 15. – 17. studenoga • online od 22. – 24. studenoga
Na događanju će biti predstavljeni projekti i planovi objave natječaja javnih nabava gradova i regija u različitim područjima inovativnih rješenja pametnih gradova te će biti omogućen neposredni kontakt između predstavnika javnih tijela i gospodarstvenika koji mogu ponuditi rješenja za politike održivosti i zelene tranzicije gradova, kao i mogućnosti javno- privatnih partnerstava.
Prijava sudjelovanja vrši se putem poveznice.
Rok za prijavu sudjelovanje je 13. studenoga.
Organizator događanja je Agencija za konkurentnost poduzeća Katalonske Vlade – ACCIÓ, uz podršku Europske poduzetničke mreže i projekta GOOSE.
Detaljnije informacije o događanju dostupne su ovdje.

Online pilot pitching event za žene poduzetnice
2022-11-15 18:46
Ženama često nedostaju smjernice i informacije o raspoloživim financijskim sredstvima, štoviše, obično nemaju priliku naučiti kako predstaviti svoju poslovnu ideju kako bi dobile sredstva. Ovaj event pruža poduzetnicama – klijenticama iz EEN-ove baze podataka ovu jedinstvenu priliku. Istina je da postoji mnoštvo pitching događanja oko ekosustava, ali također je istina da su žene tamo nedovoljno zastupljene.
Žene poduzetnice imat će izazov učiti, vježbati i biti bolje pripremljene za „pravi“ pitching event, uz mogućnost prikupljanja sredstava od ulagača. Organizira se u suradnji s EEN-ovom tematskom grupom Access to Finance i tematskom grupom Scale-up.
Event će se održati online, 15. studenog 2022. od 10:00-12:00 sati.
Krajnji rok za slanje sažetka pitcha je 1. studenog 2022. godine.
Više informacija za prijavu i praćenje pronađite na sljedećoj poveznici ili nas kontaktirajte na emial stepri-een@uniri.hr

International Machinery Forum 2022
2022-11-16 10:40
Međunarodna konferencija & B2B sastanci o digitalizaciji i održivosti industrijskog sektora.
Događanje će se održati uživo 16. i 17. studenog 2022. u Austrijskoj saveznoj gospodarskoj komori kao hibridni događaj.
Iskoristite priliku da uživo upoznate najbolje stručnjake međunarodnih i austrijskih kompanija ili nam se pridružite putem live streama.
Zašto sudjelovati?
Prošle smo godine imali priliku spojiti više od 1500 stručnjaka i tvrtki iz 80+ zemalja.
• Istražite svoje izvozne mogućnosti i uspostavite nove poslovne veze. • Iskoristite prednosti B2B platforme i rezervirajte b2b sastanke. • Pronađite nove međunarodne poslovne partnere i stručnjake • Postanite izlagač ili sponzor kako biste predstavili svoje proizvode ili usluge. • Koristite tržište za razmjenu poslovnih prilika.
B2B događanje organizira Europska poduzetnička mreža (EEN), a održat će se:
• 16. studenog 2022. kao hibridno B2B događanje (mogući su sastanci uživo, online i hibridni) • 17. studenog 2022. kao online B2B događanje.
Više informacija i prijave na: https://machinery2022.b2match.io/

NOFF & ELS MATCHMAKING 2022 - B2B razgovori
2022-11-16 14:41
Europska poduzetnička mreža organizira hibridne B2B poslovne razgovore pod nazivom NOFF & ELS MATCHMAKING 2022, koji će se održati 16.-17. studenoga 2022. godine, u okviru sajmova Nordic Organic Food Fair (NOFF) and Eco Living Scandinavia (ELS), u Malmu, Švedska.
Događanje pruža mogućnost pronalaska novog tržišta kroz direktni kontakt kupaca i dobavljača, upoznavanje s novim tehnologijama i inovativnim rješenjima, razmjenu iskustva i praćenje aktualnih tržišnih trendova, s fokusom na:

– organsku hranu
– pića
– prirodno zdravlje
– ljepotu i
– održivi život.

Sudjelovanje na događanju je besplatno, a dodatno je izrađen paket potpore sudjelovanja kupaca kojima će se dio troškova sudjelovanja nadoknaditi. Skrećemo pozornost da je u okviru paketa potpore kupcima predviđena i naplata naknadne u slučaju da se otkazivanje sudjelovanja ne izvrši do 16. listopada ili se ne osigura adekvatni zamjenski sudionik.
Rok za prijavu sudionika i dogovaranje sastanaka je do 11. studenog 2022. godine.
Detaljnije informacije i upute za sudjelovanje dostupne su na stranici događanja putem koje je omogućena i registracija sudionika ovdje.
Prilikom registracije unesite Vaš interes na tržištu (Marketplace), kako bi ste bili prepoznati od strane potencijalnih sugovornika na poslovnim razgovorima te sugeriramo da kontinuirano provjeravate registrirane sudionike kojima sukladno Vašim interesima možete direktno putem platforme uputiti zahtjev za B2B sastanak.

Amsterdam Free From Food 2022
2022-11-22 08:31
Europska poduzetnička mreža organizira poslovne razgovore za tvrtke iz prehrambene industrije, a njihovo 8. izdanje u okviru sajma Free From Food Expo održat će se 23. i 24. studenoga u Amsterdamu, ovoga puta u fizičkom obliku, no za inovativne poduzetnike koji se žele povezati s potencijalnim inozemnim partnerima je i dalje aktualna online B2Match platforma.
Sudjelovanje na poslovnim susretima je besplatno uz prethodnu registraciju, a svi namjeravaju fizički posjetiti sajam i registriraju se do 15. studenoga imaju besplatan ulaz na sajam. Više informacija i obrazac za registraciju možete pronaći OVDJE.
Kontakt u HGK:
Anita Stipiće-mail: astipic@hgk.h

InnovAzul Company Mission
2022-11-29 08:16
Sveučilište u Splitu i HAMAG-BICRO, u suradnji sa Sveučilištem u Cadizu i Europskom poduzetničkom mrežom Španjolske, organizira posjet hrvatskih tvrtki sajmu plave ekonomije InnovAzul – International Blue Knowledge and Growth Meeting.
Sajam se održava od 29. studenog do 2. prosinca 2022. godine te okuplja dionike iz raznih dijelova plave ekonomije s ciljem umrežavanja i ostvarivanja suradnje među sudionicima. Sajmom su obuhvaćene teme od akvakulture, logistike pomorskih luka, brodogradnje, obnovljivih energija te mnoge druge. Događanje je prvi put organizirano 2018. godine s iznimno dobrim rezultatima. Sudjelovalo je preko 300 kompanija iz područja plave ekonomije te je ostvareno više od 450 sastanaka.
Zainteresirane tvrtke se mogu prijaviti za sudjelovanje u sajmu putem javnog poziva za gospodarske susrete te ostvariti financiranje putnih troškova u visini troška aviokarte. Više o pozivu možete pronaći na linku.

8. poslovni susreti hrvatskih i austrijskih metaloprerađivača
2022-11-29 09:00
Centar za internacionalizaciju poslovanja HGK i EEN Hrvatska u suradnji s Austrijskim uredom za vanjsku trgovinu u Zagrebu organiziraju 8. poslovne susrete hrvatskih i austrijskih tvrtki iz metaloprerađivačkog sektora, koji će se održati 29. studenoga 2022. s početkom u 9 sati (registracija od 8.30) u hotelu ACADEMIA u Zagrebu, Ul. Ivana Tkalčića 88.
Cilj ovih susreta je omogućavanje direktnog kontakta između austrijskih tvrtki koje traže suradnju s hrvatskim tvrtkama prema u prilogu naznačenom interesu. Ukoliko ste zainteresirani za poslovanje s Austrijom, a Vaš proizvodni i uslužni program odgovara potražnji prijavljenih austrijskih tvrtki, molimo Vas da popunite online prijavni obrazac. Ističemo da je preporučljivo da se profili popune na njemačkom/opcionalno engleskom jeziku.
S obzirom na velik interes tvrtki i ograničen broj razgovora, prijave ćemo zaprimati do popunjavanja broja raspoloživih mjesta, a najkasnije do 25. studenoga 2022. U prilogu Vam dostavljamo program događanja i profile austrijskih tvrtki s istaknutim poslovnim interesom.
Sudjelovanje za članice HGK je besplatno, a sudionici koji izvrše prijavu te naknadno odustanu i ne otkažu sudjelovanje HGK do 28. studenoga 2022. bit će naplaćena no-show-fee (naknada za odustajanje) u iznosu 500,00 HRK (66,40 EUR).
Za sve dodatne informacije možete se obratiti Aniti Stipić, samostalnoj savjetnici u Centru za internacionalizaciju poslovanja HGK (tel. 01 456 1783, e-mail: astipic@hgk.hr).

Radionica „7 koraka do kredita“
2022-12-08 09:01
STEP RI znanstveno-tehnologijski park Sveučilišta u Rijeci u suradnji s Hrvatskom bankom za obnovu i razvitak, vas poziva na radionicu „7 koraka do kredita“ koja će se održati 8. prosinca 2022. s početkom u 10,00 sati u prostorima Step Ri.
Osnovni cilj radionice je stjecanje znanja i vještina potrebnih za natjecanje, pregovaranje i korištenje kredita, kao i za lakše razumijevanje procesa traženja i odobrenja kredita kao izvora financiranja za rast i razvoj poslovanja.
Polaznici radionice upoznat će se s osnovnim preduvjetima za stjecanje kredita te procedurom podnošenja kreditnog zahtjeva kroz praktični primjer pripreme potrebne dokumentacije.
Voditelj radionice je gđa. Vesna Bartolović Stančić, voditeljica Područnog ureda HBOR za Primorje i Gorski kotar.
Radionica je namijenjena poduzetnicima početnicima.
Pročitajte više na sljedećoj poveznici.

Info dan Europskog inovacijskog vijeća
2022-12-15 09:30
Hrvatska agencija za malo gospodarstvo, inovacije i investicije (HAMAG-BICRO) poziva Vas na Info dan Europskog inovacijskog vijeća (EIC) u sklopu programa OBZOR EUROPA, koji pruža podršku vrhunskim inovatorima, poduzetnicima i malim tvrtkama, koji će se održati u četvrtak 15. prosinca 2022. s početkom u 9,30 sati u Hotelu Dubrovnik, Ljudevita Gaja 1, Zagreb.
Primarni cilj Info dana je omogućiti inovativnim tvrtkama, istraživačkim organizacijama, sveučilištima, malim i srednjim poduzećima te potencijalnim investitorima kako razviti poslovanje a sve u cilju poticanja europskog gospodarskog razvoja realizacijom inovativnih i vizionarskih ideja na tržištu.
Tim instrumentom putem programa OBZOR EUROPA Europska Komisija (EK) pruža podršku poduzetnicima s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi.
Poduzetnicima je podrška omogućena kroz bespovratna sredstva u vidu grantova ali i kroz program s kombiniranim financijama (bespovratna sredstva u kombinaciji s kapitalnim ulaganjima). Na Info danu prisustvovati će hrvatska članica EIC Odbora gđa. Ana Barjašić, a svoja izlaganja će imati predstavnici Europske komisije (g. Keith Sequeira, g. Luis Alvarez Sanchez, EIC), hrvatski predstavnici inovativnih poduzeća (predstavnik Rimac grupe, gđa. Dora Adanić, Genera Research d.o.o. i g. Mate Knezović, AGRIVI d.o.o.) kao i predstavnici državnih tijela (gđa. Ana Butković, MZO) uključenih u program OBZOR EUROPA.
Sudjelovanje na info danu je besplatno, uz obaveznu prijavu. Više informacija i prijave pronađite OVDJE.

Radionica: Kako se prijaviti na 3. natječaj za dostavu projektnih prijedloga
2023-01-17 10:00
Innovation Norway, upravitelj programa Business Development and Innovation Croatia, u partnerstvu s Hrvatskom gospodarskom komorom poziva sve gospodarske subjekte koji planiraju aplicirati za bespovratna sredstva u okviru Trećeg poziva iz Programa da se prijave na online praktičnu radionicu koja će se održati u utorak, 17.01.2023. od 10.00 do 12.00 sati.
Na radionici će zainteresirani gospodarski subjekti dobiti praktične informacije bitne za kvalitetno popunjavanje projektne prijave, te kvalitetnu pripremu obveznih dodataka prijavi, pri čemu će se naglasak staviti na najkompleksnije i najvažnije dijelove prijave.
Sudjelovanje na ovoj radionici nije obvezno, no svakako se preporuča, budući da kvalitetno pripremljena prijava znatno povećava šanse za uspjeh na natječaju.
Rok za prijavu je 16. siječnja, do 14.00 sati putem obrazca na poveznici.
Radionica će se održati putem Microsoft Teamsa, a po zatvaranju prijava Innovation Norway će prijavljenim tvrtkama dostaviti poveznicu za događanje. Više informacija o Trećem pozivu za dodjelu bespovratnih sredstava programa dostupno je ovdje.
Službeni kontakt za sve konkretne upite je e-mail: CRO.innovation@innovationnorway.no.

Health Tech Hub Styria Pitch & Partner 2023
2023-01-26 12:09
Predstavljamo vam dva događaja:
26. siječnja 2023.: Virtualni HTH: „Klima i zdravlje“
Malo i inspirativno virtualno izdanje 26. siječnja 2023.
O temi:
Klimatske promjene će u budućnosti dovesti do porasta ekstremnih vremenskih pojava uključujući, na primjer, sve učinke vrućine, oluje i uragane, kao i poplave uzrokovane obilnom ili kontinuiranom kišom. To će potencijalno imati izravne i neizravne implikacije na zdravlje. Posljedični izravni zdravstveni učinci ne moraju biti samo fizički, poput infekcije, ozljede ili, u ekstremnim slučajevima, smrti. Psihološki stres, tjeskoba i depresija također mogu biti posljedica.
Neizravni zdravstveni učinci i rizici proizlaze iz nepovoljno promijenjenih uvjeta okoliša kao rezultat klimatskih promjena. To uključuje pogoršanje kvalitete i količine pitke vode i hrane, promijenjenu ili produljenu pojavu bioloških alergena kao i vektora životinjskih bolesti, poput krpelja ili komaraca.
30.-31. ožujka 2023.: Health Tech Hub Styria – Pitch & Partner 2023 u Grazu
Uhodani format u Grazu, Austrija, s ključnim govorima, prezentacijama i mogućnostima umrežavanja uključujući B2B sastanke.
Ostanite informirani! U najkraćem roku obavijestit ćemo vas o sadržaju i formalnostima registracije: https://www.hth-styria.com/
Što je Health Tech Hub Styria?
Osobito u ovakvim vremenima, izgradnja jakih mreža važnija je nego ikada. Zbog toga smo sudionicima ovogodišnjeg događaja HTH Styria željeli ponuditi pristup mnogim relevantnim igračima u prijenosu tehnologije, suradnji akademske zajednice/industrije kao i inovacijama u ranoj fazi. Vidjeli smo da poticanje europskog tržišta za početna i početna ulaganja u području zdravstvene tehnologije i znanosti o životu može pomoći da osiguramo našu budućnost.
Za koga?
Healthtech i biotech igrači poput:
· Novoosnovana poduzeća · Istraživači · Ulagači · Tvrtke · Industrija · Krajnji korisnici, bolnice, liječnici itd. · Stručnjaci za e-zdravlje · Regionalni i nacionalni dionici
Pogledajte naša prethodna izdanja:
Health Tech Hub Styria 2022
Health Tech Hub Styria 2021
Health Tech Hub Styria 2020
Health Tech Hub Styria 2019
Health Tech Hub Styria (HTH Styria) inicijativa je 7 vodećih dionika štajerskog inovacijskog sustava: Human.technology Styria, ICS, Joanneum Research, Medical University of Graz, Science Park Graz, SFG i City of Graz
Hrvatska agencija za malo gospodarstvo, inovacije i investicije (HAMAG-BICRO) je kao jedan od partnera konzorcija EEN Hrvatska suorganizator navedenih događanja, pa vas molimo da nam se ssa bilo kakvim pitanjima obratite na: een@hamagbicro.hr

Euro-Mediterranean Innovation Camp (EMIC)
2023-02-03 09:18
Euro-Mediterranean University (EMUNI) pokrenulo je the Euro-Mediterranean Innovation Camp (EMIC), jedinstveno natjecanje u inovacijama i boot camp za mlade u regiji. EMIC je novi pothvat za 2023. koji njeguje inovativnost i kreativnost među mladim pojedincima.
EMIC je usmjeren na osobe od 18 do 35 godina koje imaju završenu najmanje srednju školu i žele dalje razvijati svoju inovativnu ideju u područjima zdravlja, obnovljivih izvora energije i okoliša. Sveučilište EMUNI pokriva sve troškove puta i smještaja odabranih osoba za njihov 10-tjedni boravak u Sloveniji ili Maroku. Tijekom tog vremena dobit će besplatan pristup tehničkoj pomoći i mentorstvu stručnjaka za predmet, iskusnih inženjera, razvojnih inženjera i dizajnera proizvoda te stručnjaka za inovacije za izradu prototipova.
Prijavitelji mogu biti iz svih zemalja Europske unije i 16 zemalja južnog i istočnog Mediterana.
Rok za prijavu je 3. veljače 2023.
Više informacija na web stranici: https://emuni.si/innovationcamp/

Europska poduzetnička mreža – besplatna platforma za pronalazak internacionalnih partnera
2023-02-09 09:31
Četvrtak, 9. veljače 2023. od 11:00 do 12:00 sati
Enterprise Europe Network (Europska poduzetnička mreža) pruža potporu i savjet gospodarstvenicima diljem Europe i svijeta te im pomaže maksimalno iskoristiti mogućnosti Europske unije i jedinstvenog europskog tržišta. To znači da putem EEN mreže možete na kvalitetan, jeftin i jednostavan način potražiti poslovne partnere za plasman svojih proizvoda, usluga, znanja i tehnologije u svim zemljama Europe, ali i na svim ostalim većim tržištima u svijetu. Uz partnere za distribuciju, možete potražiti i partnere za zajednički nastup na trećim tržištima, dobavljače sirovina, tehnologije i opreme te partnere za EU projekte.
Usluge EEN mreže su besplatne za krajnje korisnike.
Europska poduzetnička mreža sastavljena je od gotovo 600 partnerskih organizacija i institucija te pruža odlične poslovne kontakte i usluge povezivanja u više od 60 zemalja svijeta.
STEP RI kao partner u mreži vam može pomoći u vašim nastojanjima da internacionalizirate svoje poslovanje.
Prezentacija je namijenjena obrtnicima, vlasnicima i menadžerima malih i srednjih poduzeća i članovima akademske zajednice koji žele surađivati s inozemnim partnerima ili industrijom.
Više informacija i prijava na sljedećoj poveznici.

INNOVENT FORUM 2023
2023-02-10 10:08
3-dnevna hibridna izložba znanosti i tehnologije
PRAXI Network i Association of Industries of Thessaly and Central Greece organiziraju Innovent Forum 2023 – Matchmaking Event, koji će se održati uživo i online, 10.-12. veljače 2023. u Larissi, Grčkoj.
Brokerage Event održava se u sklopu INNOVENT FORUM 2023. Događaj promiče i ističe inovativne proizvode i usluge koje su razvile tvrtke, istraživački centri i sveučilišta u Grčkoj i inozemstvu, s ciljem njihovog iskorištavanja kroz umrežavanje i suradnju te pruža jedinstvenu priliku za upoznavanje tvrtki, istraživačkih centara i javnih uprava koje rade na novim tehnologijama te uspostaviti potencijalna partnerstva za istraživačke projekte, poslovne inicijative, ulaganja i prijenos tehnologije.
Glavne teme
Innovent Forum Matchmaking promovira i ističe inovativne proizvode i usluge koje su razvile tvrtke, istraživački centri i sveučilišta.
Područje interesa:
· Agritech · Biotehnologija · Izgradnja · Kreativne industrije · Edutech · Energija · Gaming · Govtech · Healthtech · Materijali · Mobilnost · Pametni gradovi · Traveltech
Sudjelovanje na Innovent Forumu 2023 – Matchmaking Event je besplatno. Prijavite se na: INNOVENT FORUM 2023

Međunarodna izložba o vodama i okolišu SMAGUA 2023 i B2B poslovni razgovori
2023-03-07 09:00
Pozivamo sve zainteresirane tvrtke da prijave svoje sudjelovanje na B2B poslovnim razgovorima, koji će se održati u okviru SMAGUA 2023, 26. Međunarodne izložbe o vodama i okolišu, u Zaragozi, Španjolska, u razdoblju od 7. – 8. ožujka 2023.
Događanje će okupiti vodeće tvrtke i stručnjake u području industrije voda i okoliša te stručnjake s kojima će biti omogućen neposredni kontakt i pružiti uvid u najnovije tehnologe, opremu i sustave za upravljanje ovim ključnim resursom.
Glavna područja u fokusu događanja: obrada i skladištenje vode; obrada i gospodarenje otpadom; instrumenti, analiza i automatizacija; navodnjavanje; energetski okoliš; čišćenje i održavanje ulica; obnova energije i čvrsti materijali; sanacija onečišćenih tala; onečišćenje zraka i pročišćavanje plinova i druga područja.
Prijava sudjelovanja vrši se putem poveznice.
Sudjelovanje na događanju je besplatno, a rok za prijavu je do 3. ožujka.
Organizatori događanja su Konfederacija poduzetnika Aragona (CEOE Aragon) i Tehnološki institut Aragona (ITAINNOVA) u suradnji s Izložbenim centrom u Zaragozi i HGK kao koordinatorom Europske poduzetničke mreže Hrvatska te drugim partnerskim institucijama u okviru EEN mreže.

Sajam MEGRA 2023 i MEET4BUSINESS hibridni B2B razgovori
2023-03-08 12:55
Pozivamo sve zainteresirane tvrtke da prijave svoje sudjelovanje na MEET4BUSINESS hibridnim B2B poslovnim razgovorima, koji će se održati u okviru MEGRA 2023, 32. Međunarodnog sajma graditeljstva, energetike, općinskih usluga i trgovine, u razdoblju od 8. – 9. ožujka 2023. godine.
Događanje je usmjereno na pronalaženje novih kupaca te poslovnih i projektnih partnera, a namijenjeno je tvrtkama, startup-ovima, sveučilištima, klasterima i drugim subjektima zainteresiranim za područja održive gradnje, energetske obnove zgrada te obnovljivih izvora energije.
MEET4BUSINESS hibridni B2B poslovni razgovori će se održati:

Neposredno, na sajmu MEGRA 2023 u Gornjoj Radgoni, u četvrtak, 9. ožujka
Online, u petak, 10. ožujka

Zainteresirani mogu prijaviti sudjelovanje putem platforme događanja.
Rok za prijavu sudjelovanja je do petka, 8. ožujka.
Više informacija pronađite ovdje.

Webinar o pozivu za bespovratna sredstva za meke mjere u Hrvatskoj i B2B poslovni razgovori
2023-03-15 11:00
Online seminar o pozivu za bespovratna sredstava za meke mjere (Soft Measures), u okviru poslovnog programa Business Development i Innovation Croatia, financijskog mehanizma Norveške darovnice održat će se 15. ožujka 2023. godine, s početkom u 11:00 sati (CET).
Na seminaru će se predstaviti mogućnosti financiranja i dati primjeri prihvatljivih aktivnosti te odgovoriti na pitanja potencijalnih podnositelja projekata.
Događanje je namijenjeno tvrtkama, klasterima, udrugama, nevladinim organizacijama, istraživačkim institucijama i drugim akterima koji su potencijalni podnositelji ili partneri u projektima koji će se financirati bespovratnim sredstvima poslovnog programa Norveške darovnice.
Poslovni B2B poslovni razgovori pružit će mogućnost direktnog kontakta sa subjektima iz Norveške i s projektnim timom upravitelja programa Innovation Norway, kako biste raspravili svoju ideju i pronašli partnere za projekte s kojima imate namjeru aplicirati na poziv.
Prijava sudjelovanja omogućena je putem poveznice.
Rok za prijavu je 14. ožujka, do 12:00 sati. Više

Kako pripremiti projekt izrade kompleksnog weba i/ili aplikacije po mjeri
2023-03-16 10:00
Četvrtak, 16. ožujak 2023. od 10:00 do 15:00 sati
Želite realizirati jedinstvenu poslovnu ideju koja uključuje razvoj aplikacije i/ili web stranice po mjeri? Nemate gotovo nikakva iskustva s razvojem sličnih projekata i bojite se nepoznatog? Imate loša iskustva s razvojem aplikacija po mjeri, i na sljedećem projektu želite uspjeti i biti zadovoljni? Niste sigurni odakle početi, što vas sve čeka i želite se dobro pripremiti?
Na ovom ćete predavanju kroz teoriju i praktične vježbe naučiti kako samostalno izraditi projektnu dokumentaciju za vašu buduću aplikaciju ili web. Za potrebe praktičnog dijela dobit ćete sve potrebne predloške i alate, koje su predavači u svojoj konzultantskoj praksi gradili godinama, a koje ćete moći ponijeti sa sobom i neograničeno se njima služiti u poslovanju. Steći ćete i znanja o sljedećem:
Kako odlučiti kakvu točno aplikaciju / web trebate? Kako spriječiti propast projekta i izbjeći nezadovoljstvo dobivenim? Kako izbjeći najčešće probleme prilikom razvoja aplikacije / web stranica? Kako prepoznati kvalitetan razvojni tim koji je idealan za vaše potrebe? Kako kvalitetno voditi projekt tijekom razvoja i postići uspješnu kolaboraciju svih članova tima?
Više informacija pronađite ovdje.

10. Međunarodna konferencija MSP – B2B poslovni razgovori
2023-03-22 11:06
10. Međunarodna konferencija MSP pod nazivom „Ljudski resursi, gdje ste?“ i B2B poslovni razgovori „Upoznajte jadranske agente – ARAA“ održat će se 22. ožujka 2023. godine, na Brdu kod Kranja, Slovenija.
Susret je namijenjen distributerima, proizvođačima i trgovačkim agentima iz Slovenije, srednje Europe i Jadranske regije koji nude proizvode i usluge iz različitih područja i traže nove poslovne prilike.
Konferencija će se dotaknuti problematike nedostatka kvalitetnih kadrova koji danas predstavlja veliki izazov kako za velike tvrtke, tako i za mala i srednja poduzeća te problema zapošljavanja stranaca (osobito u trgovini, zbog jezičnih barijera).
Propratno će se održati bilateralni B2B poslovni razgovori, a bit će prezentirane i prednosti članstva i obuke za stjecanje Certifikata o stručnoj osposobljenosti za zvanje trgovačkog zastupnika pod pokroviteljstvom međunarodne udruge agenata IUCAB.
Učešće na B2B događanju za agente je besplatno, dok za distributere i proizvođače kotizacija iznosi 250 EUR + PDV.
Više informacija o konferenciji dostupno je ovdje.
Prijava sudjelovanja na B2B poslovnim razgovorima omogućena je putem poveznice.
Organizatori B2B poslovnih razgovora su Udruga agenata jadranske regije – ARAA u osnivanju (bivša Udruga trgovačkih agenata Slovenije – ZTAS), koja djeluje u okviru GZS i kao članica IUCAB-a, međunarodne udruge trgovačkih agenata u suradnji s partnerima iz Enterprise Europe mreže (EEN).

INVENTO Summit The Power of Giving Back
2023-03-24 15:32
Prijavite se na event INVENTO Summit The Power of Giving Back u organizaciji INVENTO CAPITAL i Enterprise Europe Network – EEN Croatia koji će se održati 24.3.2023. godine u Hotelu Academia u Zagrebu.
Riječ je o međunarodnom događanju s fokusom na poduzetnike, na kojem će, osim savjeta i pomoći organizatora i ostalih sudionika s pozornice, biti i EEN štand na kojem će se moći dobiti informacije o potencijalnim međunarodnim partnerstvima, objavama profila inovacija/usluga na najvećoj europskoj poduzetničkoj platformi ponude & potražnje te ostalih potrebnim informacija za izlazak na međunarodno tržište.
Poslušajte zanimljive prezentacije, panele i razgovore. Upoznajte nove poslovne partnere i investitore. Predstavite svoju ideju DeepTech i Urban Mobility. Proširite svoju mrežu i horizonte. Ovaj događaj će potaknuti tehnološke stručnjake, predstavnike VC fondova i serijske poduzetnike da podijele svoja iskustva o izazovima i prilikama u startup svijetu. Sve to bit će upakirano u panel rasprave, zanimljive govore i Startup natjecanje s nagradama naših partnera.
INVENTO StartUp natjecanje prilika je za startupove s Balkana (Hrvatska, Slovenija, Sjeverna Makedonija, Crna Gora i Bosna i Hercegovina) da postanu dio portfelja Invento Capital Partnersa. Poziv je otvoren za startupe u svim fazama razvoja, bez obzira radi li se samo o ideji, traži li poduzetnik sljedećeg kupca ili planira širenje na međunarodno tržište.
Tematska područja #deeptech #urbanmobility #fintech #cybersecurity #greentech #AI #ICT #napredni materijali
Ekskluzivno za startupe koji zadovolje uvjete, EIT Urban Mobility HUB Croatia najbolje natjecatelje nagrađuje 2-mjesečnim mentorskim programom te dobivaju priliku za dodatna ulaganja. Prijave su otvorene do 12. ožujka 2023. u podne.
Ulaznice za The Power of Giving Back su besplatne zahvaljujući partnerima World Chicago, Veleposlanstvu SAD-a, EIT Urban Mobility, HAMAG-BICRO i Enterprise Europe Network (EEN), ali broj mjesta je ograničen pa se potrebno što prije registrirati: https://bit.ly/3xJJQ4b
Ovo je jedinstvena prilika za učenje od stručnjaka iz SAD-a, Hrvatske, Slovenije, S. Makedonije, Crne Gore i Bosne i Hercegovine. Zabavite se s nama!
Dnevni red, govornika i ostale informacije: https://summit.inventocapitalpartners.eu/

HTH Styria 2023
2023-03-30 10:32
Health Tech Hub Styria (HTH) Pitch & Partner 2023 s naglaskom na istraživanje i razvoj te inovacije iz područja prirodnih znanosti te biotehnologije i zdravstva održat će se u Grazu 30. ožujka 2023. godine.
Konferencija je namijenjena poslovnom povezivanju start-up tvrtki, istraživača, investitora, tvrtki, stručnjaka iz područja e-zdravstva te predstavnika regionalnih i nacionalnih dionika.
Tijekom cijelog događanja, odvijat će se i poslovni razgovori poduzeća, a za sudjelovanje se možete registrirati putem službene stranice događaja.
Zašto sudjelovati na gospodarskim susretima?
• Pronađite nove komercijalne i tehnološke partnere • Saznajte najnovije informacije o globalnim trendovima i inovacijama • Promovirajte svoje proizvode, tehnologiju i znanje • Pronađite rješenja za vaše područje djelovanja • Pronađite nove klijente i stvorite nove suradnje s poslovnim partnerima • Raspravljajte o novim projektnim idejama
Što je Health Tech Hub Styria?
Osobito u ovakvim vremenima, izgradnja jakih mreža važnija je nego ikada. Zbog toga smo sudionicima ovogodišnjeg događaja HTH Styria željeli ponuditi pristup mnogim relevantnim igračima u prijenosu tehnologije, suradnji akademske zajednice/industrije kao i inovacijama u ranoj fazi. Vidjeli smo da poticanje europskog tržišta za početna i početna ulaganja u području zdravstvene tehnologije i znanosti o životu može pomoći da osiguramo našu budućnost.
Tko?
Healthtech i biotech igrači poput:
• Novoosnovana poduzeća • Istraživači • Ulagači • Tvrtke • Industrija • Krajnji korisnici, bolnice, liječnici itd. • Stručnjaci za e-zdravlje • Regionalni i nacionalni dionici
Pogledajte prethodna izdanja:
Health Tech Hub Styria 2022: https://hth-styria-2022.b2match.io/ Health Tech Hub Styria 2021: https://hth-styria2021.b2match.io/ Health Tech Hub Styria 2020: https://hth-styria-2020.b2match.io/ Health Tech Hub Styria 2019: https://hth-styria.b2match.io/
Health Tech Hub Styria (HTH Styria) inicijativa je 7 vodećih dionika štajerskog inovacijskog sustava: Human.technology Styyria, ICS, Joannneum Reaearch, Medical University off Graz, Science Park Graz, SFG i City of Graz
Više info: https://hth-styria.at/events/pitch-partner/
Prijave: https://hth-styria2023.b2match.io/
VAŽNO!
HAMAG-BICRO organizira javni poziv za besplatan odlazak na gospodarske susrete u sklopu Konferencije HTH Styria (prijevoz autobusom i trošak jednog noćenja), više info na: https://bit.ly/3lYMqkh

Mogućnosti financiranja i razvoja inovacija u području urbane mobilnosti
2023-04-03 11:00
STEP RI znanstveno-tehnologijski park Sveučilišta u Rijeci u suradnji s EIT Urban Mobility poziva sve zainteresirane da se prijave na info dan „Mogućnosti financiranja i razvoja inovacija u području urbane mobilnosti“.
Urbana mobilnost jedan je od glavnih izazova s kojima se suočavaju gradovi u EU i važna je tema za mnoge građane Europske Unije. Ona je često u raskoraku s mogućnostima gradova i regija, stoga je nužno pronaći nova rješenja, koja bi učinila gradske prostore ugodnijima za život.
Shodno tome glavna tema info dana bit će upravo EIT Urban Mobility – inicijativa Europskog instituta za inovacije i tehnologiju (EIT) koja radi na poticanju pozitivnih promjena u načinu na koji se ljudi kreću po gradovima.
Sadržaj edukacije
Na info danu će biti predstavljen:
– Natječaj Start-ups Investment Open Call 2023 koji nudi financiranje inovacija za poboljšanje urbane mobilnosti u iznosima do 500.000 €. Sljedeći rok za prijavu je 3. svibnja 2023.
– EIT Urban Mobility akcelerator na koji se mogu prijaviti inovacije iz jednog od sljedećih područja: integrirana mobilnost, održiva gradska logistika, pametna infrastruktura, buduća mobilnost ili mobilnost i energije. Prijave za akcelerator su otvorene do 21. travnja 2023.
– Projekt RAPTOR – Rapid Applications for Transport koji se bazira na brzom rješavanju i testiranju potencijalnih rješenja za izazove urbane mobilnosti.
– U projekt se mogu uključiti gradovi koji sa svojim izazovima traže inovativna rješenja za ugodniji urbani život ili poduzetnici koji nude svoja rješenja.
Prijavite se!
Rok za prijavu je 2. travnja 2023. do 12 sati ili do popunjavanja mjesta.
Broj mjesta je ograničen!
Bit ćete pravovremeno obaviješteni o prihvaćanju prijave. Prilikom zaprimanja prijava vodit će se računa je li seminar namijenjen prijavitelju.
Prijava drugog djelatnika iz iste tvrtke moguća je u slučaju preostalih mjesta.
Više informacija i prijave na sljedećoj poveznici.

Zaštita intelektualnog vlasništva – TIPS & TRICKS
2023-04-05 10:00
Intelektualno vlasništvo je nematerijalna imovina čije uspješno iskorištavanje može biti vrijedan temelj ili doprinos poslovanju svakog poduzetnika, neovisno o tome radi li se o početniku ili već etabliranom, iskusnom i uspješnom poduzetniku.
Zaštitu intelektualnog vlasništva poduzetnici često u poslovanju zanemaruju i percipiraju kao nešto nepotrebno, skupo i kompleksno. Svakim danom je za većinu poduzetnika iz različitih gospodarskih grana sve važnija prisutnost na digitalnom tržištu, u kojim okolnostima nastaje potreba za isticanjem vlastitih proizvoda i usluga u nastojanju da budu jedinstveni, različiti i zanimljivi njihovim kupcima i korisnicima, no pritom bi trebali voditi računa kako spriječiti ostale poduzetnike i konkurenciju da ih „kopiraju“.
U prvom dijelu seminara jednostavno će se prikazati sve vrsta prava intelektualnog vlasništva, kako nastaju te koja prava daju njihovim nositeljima te kako im to može pomoći u poslovanju.
U drugom dijelu seminara prikazat će se nekoliko primjera iz prakse u kojima je došlo do povrede prava intelektualnog vlasništva poduzetnika, kao i primjera kada najčešće nastaju povrede tuđih prava intelektualnog vlasništva i koje su posljedice toga.
Treći dio seminara namijenjen je upoznavanju sudionika s mogućnostima zaštite pojedinih prava intelektualnog vlasništva, što je često uvjet za prijavu na natječaje iz programa i fondova EU ili druge oblike sufinanciranja i kreditiranja, kao i troškovima takve zaštite.
Dodatno će se predstaviti osnovne informacije o programu u okviru inicijative „Ideas Powered for Business” za dodjelu bespovratnih sredstava malim i srednjim poduzetnicima (MSP) iz EU-a koju provodi Ured Europske unije za intelektualno vlasništvo (EUIPO), a namijenjen je izradi, razvoju i zaštiti njihovih prava intelektualnog vlasništva.
Seminar je namijenjen mikro, malim i srednjim poduzetnicima.
Više infomacija na sljedećoj poveznici.

Bespovratna sredstva za financiranje zaštite intelektualnog vlasništva
2023-04-11 11:00
STEP RI znanstveno-tehnologijski park Sveučilišta u Rijeci kao partner u Europskoj poduzetničkoj mreži (EEN) poziva sve zainteresirane da se prijave na virtualni info dan – Bespovratna sredstva za financiranje zaštite intelektualnog vlasništva.
U današnje doba digitalnog poslovanja pristup tuđim informacijama je lako dostupan. Zbog toga je zaštita intelektualnog vlasništva postala jedini zakoniti način da poduzetnici zaštite svoje ideje, djela, proizvode ili usluge.
Primjere takvih djela nalazimo u različitim oblicima grafičkog dizajna na ambalaži, dizajnu proizvoda, tekstovima na web stranicama, uputstvima, mehanizmima djelovanja u proizvodima i drugdje.
Na info danu će biti prezentiran program bespovratnih sredstava u okviru „Ideas Powered for Business“ osmišljen kako bi se malim i srednjim poduzećima sufinancirala zaštita intelektualnog vlasništva – žiga, dizajna i patenata.
Program uključuje mogućnost sufinanciranja pred-dijagnostičkih usluga (IP Scan) kojima poduzeća dobiju uvid u potencijalne koristi koje bi im donijela zaštita njihovog intelektualnog vlasništva.
Bespovratna sredstva se dodjeljuju kroz sustav vaučera, a poziv je otvoren do kraja 2023. godine ili do iskorištenja sredstava.
Program bespovratnih sredstava je financiran iz Fonda za mala i srednja poduzeća (SME Fund) pokrenutog u okviru inicijative „Ideas Powered for Business“ koju provodi Ured Europske unije za intelektualno vlasništvo (EUIPO).
Cilj info dana je upoznati poduzetnike sa sadržajem javnog poziva kako bi mogli procijeniti jesu li kandidati za navedena sredstva.
Seminar je namijenjen malim i srednjim poduzećima.
Više informacija na sljedećoj poveznici.

Webinar: Prekogranično pružanje usluga i poslovna aktivnost u Njemačkoj
2023-04-12 09:15
Želite li saznati više o pravnim aspektima započinjanja poduzetničke aktivnosti u Njemačkoj? Zanima vas regulativa vezana uz izaslanje radnika u Njemačku? Na koji se način regulira prekogranično pružanje usluga? Jeste li obveznik plaćanja SOKA-Bau fondu? Želite li proširiti svoje poslovanje i otvoriti tvrtku ili podružnicu u Njemačkoj?
S obzirom na veliki interes hrvatskih tvrtki za poslovanje u Njemačkoj i prekogranično pružanje usluga, Hrvatska gospodarska komora u suradnji s EEN – Europskom poduzetničkom mrežom i HWK – Obrtničkom komorom Münchena i Gornje Bavarske organizira online edukaciju za članice koja će se održati 12. travnja s početkom u 11 sati putem aplikacije Microsoft Teams.
Na edukaciji će se govoriti o poslovanju na jednom od najznačajnijih tržišta za hrvatske tvrtke.
Prijava:-putem online obrasca-rok za prijavu sudionika: utorak, 11. travnja 2023. do 12 sati-poveznicu za sudjelovanje na webinaru dobiti ćete naknadno (na e-adresu koju ispunite na prijavi)
Broj sudionika je ograničen, a edukacija je namijenjena članicama koje plaćaju članarinu HGK i uključena je u njihov paket usluga.
Više pročitajte na sljedećoj poveznici.

Horizon IP Scan: Kako do besplatnog savjetovanja za bolje upravljanje intelektualnim vlasništvom?
2023-04-14 10:00
Rezervirajte petak u 10 za prvu u nizu besplatnih radionica u sklopu Mjeseca intelektualnog vlasništva na Sveučilištu u Splitu.
“Horizon IP Scan: Kako do besplatnog savjetovanja za bolje upravljanje intelektualnim vlasništvom?” s fokusom na strateško upravljanje te korištenje intelektualnog vlasništva će održati Nikola Balić, voditelj Odjela za znanost i inovacije i dugogodišnji IP Helpdesk ambasador.
Predavanje će se održati u online te se registrirajte odmah putem poveznice.

Pitch trening za sudionike iz zemalja širenja
2023-04-27 14:00
Pitch trening za sudionike iz zemalja širenja12.04.2023. SEREN5, službeni Klaster 3 NCP projekt, organizira Pitch trening sesiju, online, kako bi podržao zainteresirane sudionike iz widening zemalja da usavrše svoj pitching (kratko izlaganje) kako bi bolje predstavili svoju stručnost i iskustva te privukli članove u svoj projektni konzorcij.
Ako dolazite iz widening zemlje, i namjeravate se prijaviti za predstojeće pozive u klasteru 3 Civilna sigurnost za društvo u tekućoj godini, ispunite obrazac i registrirajte se.
Navedeno događanje održat će se 27. travnja 2023. u 14 sati.
